alexandrainst/scandi-wiki huggingface dataset:
Erik Egeland

Erik Egeland (født 21. juli 1921 i Aker, død 19. mars 1996 i Bærum) var en norsk journalist, forfatter, avistegner og billedkunstner.

Egeland vokste opp på Bekkelaget og Frogner. Han ble uteksaminert fra Oslo handelsgymnasium i 1941 og studerte deretter hos maleren Carl von Hanno (1901–1953) ved Statens Håndverks- og Kunstindustriskole. Våren 1945 tok han examen artium ved Haagaas Artiumskursus.

Han startet så i Morgenbladet, der han først var nattassistent. Etter et opphold ved Fresno College i USA ble han i 1948 medarbeider ved Morgenbladets kontor i London. I 1950-årene forlot han Morgenbladet igjen for å studere ved malerskolen Académie Julian i Paris. Da han kom tilbake til Norge ble han redaksjonssekretær i Billedbladet NÅ, før han vendte tilbake til Morgenbladet. Der han skrev han en rekke artikler med forslag til løsninger, blant annet om Kon-Tiki som etterhvert fikk eget museum, og sammen med kurator Reidar Revold (1918–1973) bidro han til etableringen av Riksgalleriet. Fra 1955 til 1958 var han formann for Oslo kunstforening.

Fra 1960 var han kulturredaktør i Morgenbladet. Han var formann i Oslo Riksmålsforening 1965–1967. Fra 1970 var han journalist og kunstkritiker i Aftenposten. Han utgav biografier om Kai Fjell og Jakob Weidemann i 1977 og 1978. Han var medlem av Det Norske Akademi for Språk og Litteratur og fra 1980 involvert i barnekunst som stifter og styreleder i Stiftelsen Barnas Historie, Kunst og Kultur.

Han var sønn av direktør John Oscar Egeland (1891–1985) og Eva Barthea Puntervold Winther (1896–1969), gift med Gunn Bergve og far til journalisten John Olav Egeland (født 1951) og filmklipper Einar Egeland (født 1956).

Utgivelser 
Se digitaliserte bøker hos Nasjonalbiblioteket

Referanser 

Norske kulturjournalister
Journalister i Morgenbladet
Journalister i Aftenposten
Norske forfattere
Norske billedkunstnere
Norske illustratører
Medlemmer av Det Norske Akademi
Personer fra Oslo
Fødsler i 1921
Dødsfall i 1996
Marcel Wüst

Marcel Wüst (født 6. august 1967 i Köln) er en tidligere tysk landeveissyklist. Han vant etapper i alle Grand Tours: 12 etappeseire i Vuelta a España, én i Tour de France og én i Giro d'Italia. I 2000, gjørde et krasj at han ble blind på et øye og måtte legge opp sin profesjonelle karriere. I 2002 og 2003 arbeidet han som sportsdirektør for Team Coast. I løpet av hans karriere vant han 117 profesjonelle seire.

Meritter 

1986
 Nasjonal Junior-Mester Landevei
1988
GP Waregem, U23 
Bad Homburg 
1989
4b. etappe, Circuit Cycliste Sarthe
Ronde des Pyrénées Méditerranéennes
3. etappe, Tour de Picardie
1990
2. etappe, Circuit Cycliste Sarthe
2b. etappe, Paris-Bourges
5. etappe, Vuelta a Burgos
1991
1, 11. og 14. etappe, Herald Sun Tour 
7. etappe, International Cycling Classic
6. og 7. etappe,  Mazda Tour 
3. etappe, Tour du Poitou-Charentes
1. og 3. etappe, Route du Sud
1992
5. etappe, GP du Midi-Libre
1, 5. og 8. etappe, Mazda Tour
1. etappe, Tour de l'Avenir
1, 2b, 4. og 5. etappe, Route du Sud
4a, 6a. og 10. etappe, Herald Sun Tour 
1993
A Travers le Morbihan 
4. etappe, Fresca Classic
GP de Denain
3. og 10. etappe, Herald Sun Tour
2. etappe, Vuelta a Burgos
1. etappe, Catalonia rundt
1994
1. etappe, Herald Sun Tour
1. etappe, Critérium du Dauphiné
1995
5. etappe, Fresca Classic
7. etappe, Herald Sun Tour 
Köln-Longerich
2. etappe, Quatre Jours de L'Aisne 
4, 5. og 7. etappe, Ronde van Nieuw-Zeeland
6. etappe, Clásico RCN
4, 14. og 21. etappe,  Vuelta a España
1996
7. etappe, Commonwealth Bank Classic 
10. etappe, Fresca Classic 
3a. og 11. etappe, Tour Du Pont
Troisdorf-Spich 
1a. og 3. etappe, Vuelta a La Rioja
7. etappe, Catalonia rundt
4. etappe, Vuelta Castilla y León
1997
7. etappe, Giro d'Italia
4. etappe, Route du Sud
5. etappe, Vuelta a Burgos
2, 3. og 5. etappe, Vuelta a España 
1, 5. og 6. etappe, Boland Bank Tour
1998
Circuito de Getxo 
6 etapper, Vuelta Ciclista de Chile
2. etappe, Circuit Cycliste Sarthe
3. etappe, Vuelta a Burgos
14. og 17. etappe, Vuelta a España 
1999
10. og 13. etappe, Commonwealth Bank Classic
1. etappe, Setmana Catalana de Ciclismo
2. og 4. etappe, Vuelta Ciclista a Aragón
4. etappe, Volta a Galicia
5. etappe, Vuelta a Burgos
2, 3, 4. og 7. etappe, Vuelta a España
Noosa International Criterium 
2000
4 etapper, Circuit Cycliste Sarthe
1. etappe, Vuelta Ciclista a Aragón
6. etappe, Tyskland rundt
5. etappe, Tour de France
Profronde van Surhuisterveen

Referanser

Eksterne lenker 
 
 

Tyske syklister
Personer fra Köln
Fødsler i 1967
Etappevinnere i Giro d'Italia
Etappevinnere i Tour de France
Paul Deman

Paul Deman (født 25. april 1889 i Menen i Belgia, død 31. juli 1961 i Outrijve i Belgia) var en belgisk syklist, som blant annet ble den første vinneren av Flandern rundt i 1913.

Referanser

Eksterne lenker 
 

Belgiske syklister
Personer fra Vest-Flandern
Ingrid Ryland


Ingrid Ryland (født 28. mai 1989 i Kaland) er en norsk fotballspiller som spiller for Brann.

Klubbkarriere
Hun spilte for Åsane da hun i februar 2007 ble tatt ut på J19-landslaget, men bare noen uker senere ble det kjent at hun var klar for Arna-Bjørnar. Hun spilte åtte sesonger i Arna-Bjørnar, før det i januar 2015 ble kjent at hun hadde signert for Liverpool som var regjerende seriemester i England. 2015-sesongen ble tung for både Ryland og Liverpool som slet i bunnen av tabellen i Women's Super League. Hun forlot klubben etter kun en sesong.

Hun vendte hjem til Norge før 2016-sesongen og signerte for hardtsatsende Avaldsnes i Toppserien. Hun spilte to sesonger i Avaldsnes og var med å vinne cupgull i 2017. Før 2018-sesongen signerte hun for Djurgården i Damallsvenskan. I januar 2019 vendte hun tilbake til Bergen, og denne gang signerte hun for Sandviken.

Landslagskarriere 
Ryland har landskamper for J19, U20, U23 og det norske A-landslaget. Hun debuterte for A-landslaget, 26. oktober 2010 mot Sverige.

Hun var i den norske troppen både til VM i Tyskland 2011 og var med å ta sølv i EM i Sverige 2013.

Meritter

Med Avaldsnes 

 NM 2017: Gull

Med Sandviken / SK Brann 

 Toppserien 2021: Gull
 Toppserien 2022: Gull

Med Norge 

 EM 2013: Sølv

Referanser

Eksterne lenker 
 
 

Fotballspillere for Arna-Bjørnar Fotball
Liverpool LFC-spillere
Fotballspillere for Avaldsnes
Norske fotballspillere
Norske damelandslagsspillere i fotball
Spillere i VM i fotball for kvinner 2011
Spillere under EM i fotball for kvinner 2013
Personer fra Bergen kommune
Norske fotballspillere i England
Norske fotballspillere i Sverige
Jens Lapidus

Jens Lapidus (født 24. mai 1974) er en svensk forfatter og advokat.

Han debuterte i 2006 med boka Cash, som fikk mye omtale i Sverige og ble solgt til en rekke land. I 2008 kom boka Aldri fucke opp, og deretter tredje bok i trilogien, Livet de Luxe.

Bibliografi 
 Cash (2006)
 Aldrig fucka upp (2008)
 Gängkrig 145 (2009, med Peter Bergting)
 Livet deluxe (2011)
 Heder (2011)
 Mamma försökte (2012) (novellesamling)
 VIP-rummet (2014)
 Sthlm delete (2016)
 Top Dogg (2017)

Referanser

Eksterne lenker 
 
 

Svenske forfattere
Karin Wahlberg

Karin Wahlberg (født 10. oktober 1950 i Kalmar) er en svensk lege og forfatter.

Hun debuterte som krimforfatter 51 år gammel, og hadde (per 2012) skrevet ni romaner og solgt mer enn 2 millioner bøker.

Bibliografi 
 Sista Jouren (2001)
 Hon som tittade in (2002)
 Ett fruset liv (2003)
 Flickan med Majblommorna (2004)
 Blocket (2006)
 Tröstaren (2007)
 Camilla och lögnen (2009)
 Sigrids hemlighet (2009)
 Matthandlare Olssons död (2009)
 Camilla och Micke (2010)
 Glasklart (2011)
 Rosa boken (bidrag, ti berettelser om brystkreft) (2012)
 Än finns det hopp (2013)

Eksterne lenker 
 Karin Wahlbergs nettside

Svenske krimforfattere
Svenske leger
Fødsler i 1950
Gard Sveen

Gard Sveen (født 8. mars 1969) er en norsk kriminalforfatter.

Sveen arbeider som seniorrådgiver i Forsvarsdepartementet (2013). Han debuterte som krimforfatter i 2013 med boka Den siste pilegrimen, som ble lansert som den første i en serie. For debutboken ble han tildelt både Rivertonprisen, Glassnøkkelen. og Maurits Hansen-prisen – Nytt Blod. Bare én annen forfatter, Jo Nesbø i 1998, er tidligere blitt tildelt både Rivertonprisen og Glassnøkkelen for sin debutbok, og Sveen er den første som har vunnet alle tre prisene for debutboka. I 2016 mottok han også den danske Palle Rosenkrantz-prisen for Den siste pilegrimen.

Bjørnen ble nominert til Rivertonprisen i 2018.

Bibliografi 
 2013: Den siste pilegrimen
 2015: Helvete åpent
 2016: Blod i dans
 2017: Dødelig dose, Liv forlag
 2018: Bjørnen
 2019: Drømmenes Gud
 2022: Spioner i krig. Den hemmelige jakten på Stalins norske agenter 1941–1977.

Referanser

Kilder
Presentasjon av Gard Sveen i Forfatterkatalogen på Forfattersentrums nettsider

Norske krimforfattere
Personer fra Hamar kommune
Hwang Kyung-seon

Hwang Kyung-seon (født 21. mai 1986) er en sørkoreansk taekwondoutøver. Hun ble olympisk mester i klassen 67 kg under Sommer-OL 2008 i Beijing, og hun forsvarte tittelen under Sommer-OL 2012 i London. Fra før hadde hun bronse fra Sommer-OL 2004 i Athen. Hun er også dobbelt verdensmester i klassen weltervekt (67 kg), som hun vant i 2005 og i 2007.

Eksterne lenker 
 

Sørkoreanske taekwondoutøvere
Olympiske mestere for Sør-Korea
Olympiske bronsemedaljevinnere for Sør-Korea
Verdensmestere
Medaljevinnere under Sommer-OL 2004
Deltakere for Sør-Korea under Sommer-OL 2004
Taekwondoutøvere under Sommer-OL 2004
Medaljevinnere under Sommer-OL 2008
Deltakere for Sør-Korea under Sommer-OL 2008
Taekwondoutøvere under Sommer-OL 2008
Medaljevinnere under Sommer-OL 2012
Deltakere for Sør-Korea under Sommer-OL 2012
Taekwondoutøvere under Sommer-OL 2012
Fødsler i 1986
Audun Tyldens Minnepris

Audun Tyldens Minnepris er en pris stiftet av Fondet for norske plateprodusenter (FONO) til minne om Audun Tylden, som døde i januar 2011.

Prisen, på 50 000 kroner, skal deles ut på Tyldens fødselsdag den 29. oktober til «..en person som i Audun Tyldens gode ånd har spredd glede og hygge for mange mennesker, både i forbindelse med utøvelse av sitt yrke og i privat sammenheng. En person som har prioritert den gode menneskelige kontakten og vært en brobygger i et stort sosialt nettverk».

Tidligere prismottakere
 Kari Svendsen (2011)
 Espen Beranek Holm (2012)
 Jon Larsen (2013)
 Bjørg Eriksen (2015)
 Egil Hegerberg (2016)
 Unni Wilhelmsen (2017)

Eksterne lenker 
 
 Fono.no – Audun-Tyldens-minnepris

Norske priser
Utmerkelser etablert i 2010
Brøset sykehus

Brøset sykehus er et psykiatrisk sykehus ved Brøset i Trondheim, underlagt St. Olavs hospital. Sykehuset i dagens form ble åpnet den 1. juli 1987. Sykehuset ligger i lokalene til gamle Reitgjerdet sykehus, som var i drift fra 1861 til 1987.

Avdelingsleder ved Brøset er overlege og psykiater Karl Heinrik Melle.

Avdeling Brøset yter spesialiserte tjenester til blant annet psykisk helsevern, rettsvesen, fengsel, kriminalomsorg, og (re)habilitering til mennesker med psykiske lidelser og/eller utviklingshemming.

Enheter 
Avdelingen huser i dag følgende enheter:

 Kompetansesenteret for fengsels-, sikkerhets og rettspsykiatri
 Sentral fagenhet for tvungen omsorg
 Habiliteringstjenesten for voksne
 Regional Sikkerhetsavdeling.

Litteratur 

Psykiatriske sykehus
Helse- og sosialtjenester i Trondheim
Etableringer i 1987
Sykehus i Norge
Lerkendal (bydel)
Zoë Ferraris

Zoë Ferraris (født 1970 i Oklahoma) er en amerikansk forfatter. 

I 1991 giftet hun seg med en mann fra Saudi-Arabia og flyttet til Jidda for å leve sammen med ektemannen og hans familie, i et helt fremmed miljø blant saudi-palestinske beduiner. Erfaringene fra et kvinneliv i denne kulturen bruker hun i sine bøker.

Hun skilte seg senere fra sin ektemann og bosatte seg i San Francisco med sin datter.

Bibliografi 
 Finding Nouf (2008)
 City of Veils (2010)
 Kingdom of Strangers (2012)

Referanser

Eksterne lenker 
 Zoë Ferraris' nettside

Forfattere fra USA
Fødselsdato ikke oppgitt
Fødsler i 1970
Johnny Brenna

Johnny Brenna (født i 1964) er en norsk forfatter, prosjektleder og tidligere politimann. Brenna var tidligere politispaner ved Oslo politidistrikt, og har også vært engasjert som krimpolitisk rådgiver for Høyre. Han har også jobbet som reporter/krimekspert for TV 2, samt vært prosjektleder for et tryggere uteliv i Oslo (salutt-prosjektet). Fra 2019 - 2022 jobbet Brenna som prosjektleder i prosjektet «EE-på avveie» for returbransjen for elektrisk og elektronisk avfall. Han er i dag leder og instruktør i sikkerhetsbransjen.

I Kjetil S. Østlis dokumentarbok Politi & røver var Brenna hovedpersonen.

Bibliografi 
 Håndbok i selvforsvar (2012)
 Operasjon Helena, krim, sammen med Sigbjørn Mostue (2012)
 Operasjon Fønix, krim, sammen med Sigbjørn Mostue (2013)
 Operasjon Hydra, sammen med Sigbjørn Mostue (2014)
 60 meteren, sammen med Sindre Leganger (2015)
 Operasjon Hades, med Sigbjørn Mostue (2017)
 Håndbok i personlig sikkerhet, Cappelen Damm (2018)

Referanser

Eksterne lenker 
 

Norske forfattere
Fødselsdato ikke oppgitt
Lars Kepler

Lars Kepler er et pseudonym som benyttes av det svenske forfatterekteparet Alexander Ahndoril og Alexandra Coelho Ahndoril når de sammen skriver kriminalromaner om «kommissarie Joona Linna».

Da «Lars Kepler» hadde stor suksess med den første boken Hypnotisøren var det et mysterium hvem som skjulte seg bak pseudonymet, og mye spekulasjoner i svensk presse. De to forfatterne var da vel etablerte, og hadde hver for seg utgitt kjente og kritikerroste bøker.

Bibliografi
Joona Linna-serien:
Hypnotisøren, 2009 (norsk utgave 2010)
Paganinikontrakten, 2010
Ildvitnet, 2011 (norsk utgave 2012)
Sandmannen, 2012 (norsk utgave 2013)
Stalker, 2014
Kaninjegeren, 2016
Lazarus, 2018
Speilmannen, 2020
Andre utgivelser:
Playground, 2015

Referanser

Eksterne lenker
 «Lars Kepler»s nettside

Pseudonymer
Svenske krimforfattere
Hilde Rössel-Majdan

Hildegard Rössel-Majdan (født 30. januar 1921 i Moosbierbaum ved Tulln i Niederösterreich, død 15. desember 2010 i Wien) var en østerriksk operasanger (alt),  konsertsanger og sangpedagog.

Liv og virke 
Hilde Rössel-Majdan studerte sang ved Akademie für Musik und Darstellende Kunst i Wien fra 1945 til 1949. Hun operadebuterte i 1951 ved Theater an der Wien og var medlem av ensemblet ved Wiener Staatsoper fra 1951 til 1976.

I tillegg til en omfattende virksomhet på operaen i Wien gjestet hun ved La Scala Milano, Covent Garden London, Salzburg Festival, Edinburg Festival og Festival d´Aix-en-Provence. Som operasanger medvirket hun fra operetter, via Mozart-operaer til det romantiske repertoaret med verk av Puccini, Strauss og Wagner. Hun ble særlig kjent for sine innspillinger med verk av J. S. Bach og var en anerkjent tolker av samtidsmusikk.

Gjennom karrieren arbeidet Rössel-Majdan med en rekke kjente dirigenter, eksempelvis Herbert von Karajan, Wilhelm Furtwängler, Bruno Walter og Otto Klemperer. 

I 1962 fikk hun tittelen Kammersängerin (Østerrike). Hun arbeidet hele sin karriere som pedagog, og ble i 1976 professor i sang ved Universität für Musik und darstellende Kunst Wien. Av norske sangere som studerte med Rössel-Majdan kan nevnes Birgitte Ekle.

Kjente innspillinger 
Hilde Rössel-Majdan er godt dokumentert på en rekke innspillinger.
 Richard Strauss:
 Der Rosenkavalier, Decca/Wiener Philarmoniker, Erich Kleiber
 Die Frau ohne Schatten, Decca/Wiener Philarmoniker, Karl Böhm
 Ariadne auf Naxos, Deutsche Gramophone/Wiener Philarmoniker, Karl Böhm
 Wolfgang Amadeus Mozart:
 Le nozze di figaro, Decca/Wiener Philarmoniker, Eric Kleiber
 Die Zauberflöte, Decca/Wiener Philarmoniker, Karl Böhm
 Johann Sebastian Bach:
 Magnificat og flere kantater, Bach Guild/ Wiener Kammerorchester, Felix Prohaska
 Gustav Mahler:
 Symfoni nr 2, EMI/ Philarmonia Orchestra, Otto Klemperer

Referanser

Litteratur 
 
 Friedrich Blume; Finscher, Ludwig (2005). Die Musik in Geschichte und Gegenwart: allgemeine Enzyklopädie der Musik. Bärenreiter. ISBN 978-3-7618-1134-4.
 Elizabeth Forbes: Hilde(gard) Rössl-Majdan, in Sadie, Stanley (ed) (1992). The New Grove Dictionary of Opera. Oxford: Oxford University Press. ISBN 978-0-19-522186-2., vol. 4, p.67.
 Gottfried Cervenka (28 December 2010). «Goldene Kehle, goldenes Herz / Hilde Rössel-Majdan (1921–2010)» (tysk). ORF.

Eksterne lenker 
 
 
 
  Hilde Rössel-Majdan, kortbiografi, bach-cantatas.com
  «Rössel-Majdan, Hilde», Austria-Forum (i AEIOU Österreich-Lexikon)
  Innspillinger med Hilde Rössel-Majdan, worldcat.org

Østerrikske sangere
Alter
Personer fra Bezirk Tulln
Thea Næss

Thea Therese Vingmark Næss (født 12. januar 1985) er en norsk kampsportutøver og verdensmester i kickboksing i både amatør og proff-klassen. Hun representerer Asker og Bærum Kickboxingklubb og har tredje grad sort belte..

Næss har drevet med kickboksing siden 2001, etter forslag fra hennes far som også hadde vært innen sporten. Hun har vært på det norske landslaget i en årrekke. Per 2013 har hun vunnet 81 av 100 kamper, og har aldri tapt på knockout.

I 2010 tok hun som andre nordmann gull i Combat Games (kampsportens OL), i kickboksing fullkontakt, klasse −60 kilo. Samme år ble hun hedret som «Årets Kickbokser» under NM, som hun også vant, hennes niende norgesmesterskapstittel, og mottok Oslo kommunes ærespris for tredje gang på rad. Hun ble som første kampsportsutøver tildelt Porsgrunds Porselænsfabriks Ærespris i 2010. Hun var nominert i «Åpen klasse» i Idrettsgallaen 2011, og på Idrettsgallaen 2016 vant hun Åpen klasse.

Hun går på Høyskolen i Oslo (2013) hvor hun tar bachelor i samfunnsernæring.

Viktigste meritter 
2004: Norgesmester senior
2005: Norgesmester senior
2006: Norgesmester senior
2007: Norgesmester senior
2008: Norgesmester senior
2008: Europamester amatør. Sofia, Bulgaria
2009: Norgesmester senior
2009: Europamester proff, Oslo Norge.
2009: Verdensmester amatør. Lignano, Italia.
2010: Norgesmester senior
2010: Europamester amatør. Athen, Hellas
2010: Verdensmester proff. Oslo, Norge.
2010: Gull Combat Games. Beijing, Kina.
2011: Norgesmester senior
2011: Verdensmester proff. Tittelforsvar.
2012: Europamester amatør. București, Romania
2013: Regjerende verdensmester, amatør. Antalya, Tyrkia.
2014: Regjerende europamester, amatør. Bilbao, Spania. 
2015: Regjerende norgesmester.
2015: Regjerende verdensmester, proff. Tittelforsvar. Oslo, Norge.
2015: Regjerende verdenmester, amatør. Dublin, Irland.
2016: Regjerende europamester, amatør
2017: Regjerende verdensmester, proff. Tittelforsvar, Oslo, Norge
2017: Sølvmedalje, VM. Budapest, Ungarn

Priser 
 2006: Oslo kommunes "Ung og Lovende" stipend.
 2010: Porsgrund Porelænsfabriks ærespris.
 2010: Kongepokal, NM.
 2010: Årets idrettsnavn, Norstrand Blad.
 2011: Kongepokal, NM.
 2011: Oslo Idrettskrets' innsatspris.
 2011, 2014: Nominert i åpen klasse, NRKs Idrettsgalla.
 2013: Kongepokal, NM.
 2008, 2009, 2010, 2012, 2013, 2014, 2015: Oslo kommunes Ærespris.
 2016 vinner av åpen klasse, NRKs Idrettshalla.

Referanser

Eksterne lenker 
 
  Profil på Norges Kickboxing Forbund nettsider.
  Hjemmeside for Fighter Kickboxingklubb.

Norske kickboksere
Verdensmestere
Personer fra Oslo
Kongepokalvinnere i kickboksing
Akupressur

Akupressur er en form for alternativ behandling som gjerne beskrives som akupunktur uten nåler. Den antas av utøverne å innebære at man ved å trykke på bestemte steder på kroppen, vanligvis med fingrene eller å tilføre press med omslag, kan oppnå positiv helseeffekt. Metoden benytter de samme punkter langs kroppens meridianer som akupunktur og metoden er velkjent innen tradisjonell kinesisk medisin.

Det finnes studier som påviser moderat effekt av akupressur mot enkelte lidelser, eksempelvis svangerskapskvalme. Grunnet vanskeligheter med å få til reell blinding av studier på akupressur er det usikkert om dette er en klinisk relatert effekt eller placeboeffekt.

Referanser 

Alternativ behandling
Tradisjonell kinesisk medisin
Kvalifisering til EM i fotball 2012, gruppe D

Kvalifisering til EM i fotball 2012, gruppe D begynte 3. september 2010 og endte 11. oktober 2011. Vinneren av gruppa gikk direkte til sluttspillet, mens nummer to måtte spille play-off mot en annen toer.

Resultater og kampfakta 
Avtaler om lagoppsetning i gruppe D ble avtalt i Luxembourg by i Luxembourg den 19. februar 2010.

Målscorere 
5 mål
  Adrian Mutu

4 mål
  Edin Džeko

3 mål

  Hamdi Salihi
  Haris Medunjanin 
  Zvjezdan Misimović

  Karim Benzema
  Yoann Gourcuff

  Florent Malouda
  Ciprian Marica

2 mål

  Erjon Bogdani
  Sergei Kornilenko

  Vedad Ibišević
  Miralem Pjanić

  Loïc Rémy
  Gabriel Torje

1 mål

  Klodian Duro
  Gjergji Muzaka
  Stanislaw Drahun
  Syarhey Kislyak
  Sergey Krivets
  Anton Putsila
  Vitali Rodionov

  Senijad Ibričić
  Darko Maletić
  Sejad Salihović
  Philippe Mexès
  Yann M'Vila
  Samir Nasri
  Anthony Réveillère

  Gilles Bettmer
  Aurélien Joachim
  Lars Gerson
  Srdjan Luchin
  Bogdan Stancu
  Ianis Zicu

1 selvmål
  Éric Abidal (mot Hviterussland)

Referanser 

Kvalifisering til Fotball-EM 2012
Joseph O’Connor

Joseph O’Connor (født 20. september 1963 i Dublin) er en irsk forfatter. Han har forelest i kreativ skriving på Baruch College i New York og skrevet regelmessig for The Guardian Review og The Sunday Independent. Han er en eldre bror av sangerinne Sinéad O'Connor.

Forfatterskap 
Han er forfatteren bak romanene Cowboys and Indians (shortlisted for the Whitbread Prize), Desperadoes, The Salesman, Inishowen, Havets stjerne (på norsk i 2005), Veien til Redemption Falls (2010) og Nattlys (2013), samt en rekke bestselgende titler innenfor sakprosa. 

Hans store gjennombrudd var med romanen Havets stjerne. Romanen ble en internasjonal bestselger, solgte mer enn en million eksemplarer og er blitt publisert på 38 språk.  Den ble tildelt Frankrikes Prix Milepages, Italias Premio Acerbi, den irske Post Award for Fiction, Nielsen Bookscan Golden Book Award, American Library Association Award, Sunday Tribune Hall of Fame Award og Prix Litteraire Zepter for årets europeiske roman.  

Veien til Redemption Falls var en frittstående oppfølger av Havets stjerne og trilogien avsluttes med Nattlys. Nattlys kom ut i 2010 (på norsk i 2013) og tilbrakte ni uker som nummer én på den irske bestselgerlisten. Den ble også valgt som Dublin’s One City One Book-roman for 2011.

Bibliografi 
 Cowboys and Indians
 Desperadoes
 The Salesman
 Inishowen
 Havets stjerne, (på norsk i 2005)
 Veien til Redepmtion Falls, (på norsk i 2010)
 Nattlys, (på norsk i 2013)

Referanser

Eksterne lenker 
 
 
 
  Joseph O'Connor hos Aschehoug forlag

Irske forfattere
Spike Lee

Shelton Jackson «Spike» Lee (født 20. mars 1957 i Atlanta i Georgia) er en amerikansk filmregissør, -produsent, manusforfatter og skuespiller. Hans produksjonsselskap, 40 Acres and a Mule Filmworks, har produsert over 35 filmer siden 1983.

Lee har blitt nominert til Oscar to ganger.

Filmografi

Opptredener i dokumentarer 
Spike Lee har blitt interjuet eller deltatt som gjest i en rekke dokumentarer.

Priser, æresbevisninger og nominasjoner 

 1989: Lees film Gjør det rette ble nominert til Oscar for beste originale filmmanus i 1989.

 1997: hans dokumentarfilm 4 Little Girls, ble nominert til Oscar i kategorien beste dokumentarfilm.

 Den 2. mai 2007 ble Lee hedret med San Francisco Film Societys Directing Award under den 50. San Francisco International Film Festival. Han fikk i 2008 Wexner Prize.

Referanser

Eksterne lenker 
  

Regissører fra USA
Filmprodusenter fra USA
Manusforfattere fra USA
Skuespillere fra USA
Personer fra Atlanta
Fødsler i 1957
HOP!

HOP! er et fransk flyselskap som operer flyvninger for Air France. De har en flåte på 108 mellomdistansefly og har hovedbase på Saint-Exupéry internasjonale lufthavn. 

HOP! opererer flyvninger innenriks i Frankrike, samt til ulike destinasjoner på det europeiske kontinentet.

Flåte 
Selskapets flåte den 31. mars 2013:

Eksterne lenker 
 
 Selskapet hos planespotters.net

Franske flyselskaper
Flyselskaper etablert i 2013